Konstabel dood langs pad aangetrefArgieffoto ŉ 23-jarige polisiekonstabel is Maandagaand in Noordwes vermoor. Lt.kol. Adele Myburgh, woordvoerder van die polisie, het gesê motoriste het omstreeks 21:35 die liggaam van ŉ man langs die pad in Roosheuwel, Klerksdorp, gewaar. Die polisie is in kennis gestel en hulle het die toneel besoek. “Die liggaam van ŉ 23-jarige konstabel is met veelvuldige steekwonde aangetref. Die omstandighede rondom sy dood is in dié stadium nog onbekend,” het Myburgh gesê. ŉ Saak van moord word ondersoek. Die polisie het die “sinnelose moord” veroordeel. Lt.genl. Baile Motswenyane, provinsiale polisiekommissaris, het gesê hy is baie hartseer oor dié “grusame moord”. Enigiemand met inligting oor die saak kan lt.kol. Alex Lebodi by 082 338 1076 bel.